LIETUVOS RESPUBLIKOS Ekonomikos ir inovacijų MINISTRAS

įSAKYMAS

DĖL UAB „KIWA INSPECTA“ PASKYRIMO ATLIKTI Slėginės įrangos techniniame reglamente nustatytas ATITIKTIES VERTINIMO PROCEDŪRas

2025 m. kovo 21 d. Nr. 4-140

Vilnius

Vadovaudamasis Lietuvos Respublikos atitikties vertinimo įstatymo 141 ir 142 straipsniais ir įgyvendindamas Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo, patvirtinto Lietuvos Respublikos Vyriausybės 2006 m. liepos 4 d. nutarimu Nr. 674 „Dėl Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo patvirtinimo ir Vyriausybės įgaliotų institucijų paskyrimo“, 4 ir 11 punktus, Lietuvos Respublikos Vyriausybės 1999 m. gruodžio 27 d. nutarimo Nr. 1482 „Dėl institucijų, įgaliotų tvirtinti privalomuosius produktų saugos reikalavimus ir nustatyti jų atitikties vertinimo tvarką, paskyrimo“ 1.5 papunktį, vykdydamas Slėginės įrangos techninio reglamento, patvirtinto Lietuvos Respublikos ūkio ministro 2000 m. spalio 6 d. įsakymu Nr. 349 „Dėl Slėginės įrangos techninio reglamento patvirtinimo“, 134 punktą ir atsižvelgdamas į Nacionalinio akreditacijos biuro 2021 m. birželio 16 d. išduotą UAB „Kiwa Inspecta“ akreditavimo pažymėjimą Nr. LA.05.003, Nacionalinio akreditacijos biuro 2021 m. spalio 22 d. išduotą UAB „Kiwa Inspecta“ akreditavimo pažymėjimą Nr. LA.06.039 ir Nacionalinio akreditacijos biuro 2025 m. vasario 21 d. išduotą UAB „Kiwa Inspecta“ akreditavimo pažymėjimą Nr. LA.143-03-2:

1.	Skiriu UAB „Kiwa Inspecta“ (juridinio asmens kodas 302515952), kuriai Europos Komisijos suteiktas identifikavimo numeris NB 2268, atlikti Slėginės įrangos techninio reglamento, patvirtinto Lietuvos Respublikos ūkio ministro 2000 m. spalio 6 d. įsakymu Nr. 349 „Dėl Slėginės įrangos techninio reglamento patvirtinimo“, 1 priedo 41 punkte ir 3 priedo II, III, IX ir X skyriuje nustatytas atitikties vertinimo procedūras:

1.1.	slėginių įrenginių neišardomai sujungiamų detalių jungimo procedūrų patvirtinimą;

1.2.	slėginių įrenginių neišardomai sujungiamų detalių jungimo procedūras atliekančių specialistų kvalifikacijos patvirtinimą;

1.3.	A2 modulio gamybos vidaus kontrolės ir prižiūrimą slėginės įrangos tikrinimą atsitiktiniais intervalais;

1.4.	B modulio ES tipo tyrimą – projekto tipo atitikties nustatymą;

1.5.	F modulio slėginės įrangos patikra pagrįstos atitikties tipui nustatymą;

1.6.	G modulio slėginės įrangos vieneto patikra pagrįstos atitikties nustatymą.

2.	Nustatau, kad:

2.1. šio įsakymo 1.1 ir 1.3 papunkčiai galioja iki 2025 m. rugsėjo 27 d.;

2.2. šio įsakymo 1.2 papunktis galioja iki 2026 m. birželio 15 d.;

2.3. šio įsakymo 1.4–1.6 papunkčiai galioja iki 2030 m. vasario 20 d.

3.	Šis įsakymas per vieną mėnesį nuo šio įsakymo gavimo dienos gali būti skundžiamas Lietuvos Respublikos viešojo administravimo įstatymo 14 straipsnyje nustatyta tvarka ekonomikos ir inovacijų ministrui (Gedimino pr. 38, LT-01104 Vilnius) arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai, esančiai adresu: A. Goštauto g. 12-100, 01108 Vilnius, arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui, esančiam adresu: Žygimantų g. 2, 01102 Vilnius.

Ekonomikos ir inovacijų ministras	Lukas Savickas